ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

——————— 2024 թվականի N ——— Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2003 ԹՎԱԿԱՆԻ ՀՈՒՆՎԱՐԻ 30-Ի N 121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

  Հիմք ընդունելով «Նորմատիվ իրավական ակտերի մասին» օրենքի 33-րդ և 34-րդ հոդվածները՝ Հայաստանի Հանրապետության կառավարությունը ***որոշում է.***

1. Հայաստանի Հանրապետության կառավարության 2003 թվականի հունվարի 30-ի «Հայաստանի Հանրապետությունում վտանգավոր թափոնների գործածության գործունեության լիցենզավորման **կարգը հաստատելու մասին»** N 121-Ն որոշման հավելվածում կատարել հետևյալ փոփոխությունները և լրացումները՝

1) 5-րդ կետում «սահմանված» բառից հետո լրացնել «լիցենզիան և» բառերով, իսկ «կամ լիցենզիայի կամ դրա ներդիրի կրկնօրինակը» բառերը հանել,

2) 5-րդ կետի 1-ին, 2-րդ և 3-րդ ենթակետերում «կամ դրա ներդիրի կրկնօրինակը» բառերը փոխարինել «և լիցենզիայի ներդիրը» բառերով,

3) 5-րդ կետի 3-րդ ենթակետում «պատշաճ ձևով հանձնում կամ ուղարկում է լիցենզիան, լիցենզիայի կրկնօրինակը» բառերը և կետադրական նշանը փոխարինել «է տրամադրում լիցենզիան ու լիցենզիայի համապատասխան ներդիրը» բառերով,

4) 7-րդ կետից հետո լրացնել հետևյալ բովանդակությամբ 7.1-ին կետով.

«7.1 Հանձնաժողովի նիստերը կարող են անցկացվել նաև հեռավար եղանակով։»,

5) 9-րդ կետում «կարող են ներկայացնել առձեռն կամ փոստով կամ» բառերը փոխարինել «են ներկայացնում, իսկ լիազոր մարմինը լիցենզիա և լիցենզիայի ներդիր է տրամադրում» բառերով և կետադրական նշանով, իսկ «(էլեկտրոնային հասցե՝ [www.e-gov.am/licenses)»](http://www.e-gov.am/licenses%29) բառերը՝ «բնապահպանության ոլորտի թվային ծառայությունների հարթակի (այսուհետ՝ էլեկտրոնային հարթակ) միջոցով» բառերով,

6) 16-րդ կետից «լիցենզավորող հանձնաժողովի միջոցով» բառերը հանել,

7) 19-րդ կետն ուժը կորցրած ճանաչել,

8) 26-րդ կետը «լիցենզիայով» բառից հետո լրացնել «և լիցենզիայի ներդիրներով» բառերով, իսկ «կարող են ներկայացնել էլեկտրոնային համակարգով հետևյալ հասցեով` [www.e-gov.am/licenses/reports»](http://www.e-gov.am/licenses/reports) բառերը փոխարինել «ներկայացնում են էլեկտրոնային հարթակի միջոցով» բառերով,

9) 26-րդ կետից հետո լրացնել հետևյալ բովանդակությամբ 26.1-ին կետով.

«26.1. Հաշվետվությունները ներառում են առնվազն հետևյալ տեղեկատվությունը.

1. լիցենզավորված անձանց տվյալները՝ իրավաբանական անձի անվանումը կամ անհատ ձեռնարկատիրոջ անուն, ազգանունը, գտնվելու և գործունեության իրականացման վայրերը,
2. հաշվետու ժամանակահատվածում լիցենզիայի յուրաքանչյուր ներդիրով թույլատրված գործունեության տեսակին համապատասխան իրականացրած գործունեության նկարագիրը, գործածված թափոնների քանակը (տոննա, խորանարդ մետր),
3. հաշվետու ժամանակահատվածի համար լիցենզիայի յուրաքանչյուր ներդիրի համար վճարված պետական տուրքի չափը և վճարման օրը։»։

10) 28-րդ կետում «սույն կարգի 18-րդ և 19-րդ կետերով նախատեսված կարգով» բառերը փոխարինել «լիցենզիայի և լիցենզիայի ներդիրի տրամադրման համար սույն կարգով սահմանված ընթացակարգով» բառերով։

2. Սույն որոշումն ուժի մեջ է մտնում էլեկտրոնային հարթակում «Հայաստանի Հանրապետությունում վտանգավոր թափոնների գործածության գործունեության լիցենզիաների**»** տրամադրման բաժնի գործարկումից հետո: